Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti veedate meiega järgneva pooltunni,
kus dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Piibli keel on kõige unikaalsem üldse.
Meie Piiblites sageli esinev sõna "raamat"
võib vahel tähendada otsetõlkes hoopis rullraamatut.
Piibli sõna "rullraamat" omab aga väga unikaalsid omadusi.
Selle nimetus on "megillah",
mis tähendab kas rullimist või millegi esile toomist, paljastamist.
Nii näeme ka Ilmutuse 5. peatükis rullraamatut, mis peaks avanema,
et tõde saaks toodud esile.
Kogu sel rullraamatul on vaid üks eesmärk.
Ainuüksi üks eesmärk
ja selleks on tuua esile tõde Jumala plaanide kohta.
Sellest lähtuvalt palungi siis teil haarata oma Piibli
ja avada sealt Ilmutuse 5. peatüki.
Lõpetasime eelmise saate sellega, et taevas käib ülistus.
Tahan, et näeksite seost
4. peatüki lõpu ja 5. peatüki alguse vahel.
Sest Jumalariigi peamiseks omaduseks on ülistus.
Ülistus, mis keerleb Jumala ümber, kes on Kohtunik.
Paljud meist, kui me mõtleme Jumalale,
me mõtleme Talle kui päästjale;
kellelegi, kes armastas meid nii väga, et andis oma elu meie eest.
Lisaks meenub meile palju teisigi asju,
kui mõtleme Jumalale, kui meie Jumalale.
Kui sageli aga te mõtlete Jumalale kui kohtunikule?
Rääkisime mõned nädalad tagasi,
et üks olulisemaid asju, mida endalt iga päev küsida, on:
"Kas ma olen Jumalale meelepärane?"
Fakt on see, et me ei vasta kaugeltki Jumala ootustele.
Miks aga see nii oluline on?
Vaatame Ilmutuse 5:1:
"Ja ma nägin troonil istuja paremas käes"
Kui te pole seda varasemalt märganud,
siis kõik keerleb Jumala trooni ümber
ja Tema kohtumõistmise ümber, mis saab osaks sellele maailmale.
Nii ütlebki Johannes: "Ja ma nägin troonil istuja paremas käes
rullraamatut, täis kirjutatud seest ja väljast"
See peaks suunama me tähelepanu millelegi.
Kui tunnete Piiblit hästi,
siis mäletate ka, et Jumala seaduselauad,
mis kätkesid endas 10 käsku,
olid samal moel kirjutatud.
Mida Jumala käsud meile ilmutavad?
Siin on midagi, mida me ei kuule kogudustes liiga tihti.
Seda, et Jumala käsud peegeldavad Jumala loomust.
Ehk teisisõnu - Jumala käsud peegeldavad seda,
kuidas Jumal elaks, kui Ta oleks inimene.
Seetõttu me näemegi läbi evangeeliumite,
kuidas religioossed juhid püüdsid koguaeg väita,
et Jeesus tegi pattu ega olnud Immaanuel - Jumal meiega.
Sest kui Ta teinuks pattu,
poleks Ta peegeldanud Jumala käske ehk Tema olemust.
Kuid tahan, et näeksite siin, et on üks rullraamat,
mis on seotud Jumala käsulaudadega.
Mõlemal juhul on tegu millegi üleloomulikuga
ja see üleloomulik on seotud Jumala loomusega.
Sest see rullraamat, millest täna räägime,
on seotud Jumalariigiga.
Vaatame uuesti Ilmutuse 5:1:
"Ja ma nägin troonil istuja paremas käes rullraamatut,
täis kirjutatud seest ja väljast,
kinni pandud seitsme pitseriga."
Kui ma mõtlen pitseriga kinni pandud rullraamatule,
siis teate, mis mulle meenub?
Taanieli raamat.
Sest ka Taaniel sai prohvetliku sõnumi.
Me näeme Taanieli 10. peatükis, kuidas ta pingutas end ogaraks,
et saada teada selle prohvetliku sõnumi tähendust,
aga talle ei öeldud seda kunagi.
Muide, Jumal käskis tal selle kirjarulli sulgeda
ja pitseriga kinni panna,
sest see polnud mõeldud tema ajaks, vaid lõpuajaks.
Mis puutub lõpuaega, siis oleme sellest ka juba rääkinud -
lõpuaeg on ülemineku aeg.
Üleminek siinsest ajast eesootavasse aega - Jumalariiki.
Nii ilmutab ka Ilmutuse 5. peatükis mainitud rullraamat
kõiki neid asju, mis peavad sündima ja sünnivadki,
et Jumalariik saaks tulla
ja saaks rajatud igavesest ajast igavesti.
Nii polnud see rullraamat vaid seest ja väljast täis kirjutatud,
aga see oli ka seitsme pitseriga kinni pandud.
Need pitserid panid selle kinni. Need panid selle kui lukku.
Me näeme nr 7't üsnagi tihti Ilmutuse raamatus.
See räägib ühest Jumalariigi peamisest omadusest,
milleks on pühadus ja pühitsus.
Nii et see on pitseeritud.
Vaatame salmi 2:
"Ma nägin võimsat inglit"
Siin on kasutatud üht omadussõna selle ingli kirjeldamiseks
ja selleks on "võimas".
Keegi, kes on unikaalne ja tugevam kui tavalised inglid.
"Ma nägin võimsat inglit, kes suure häälega kuulutas"
Tal oli ülesanne küsida midagi.
Kes on väärt avama seda raamatut ja lahti tegema selle pitsereid?”
Ehk siis, kui see rullraamat on seotud Jumalariigiga,
siis seda peab saama avada ja lugeda.
Ja kui seda loetakse, saavad need asjad ka teoks.
See on väga sarnane rabide õpetusele.
Mis teile meenub, kui mõtlete Jumalariigile?
Kui oleksite väljaõppinud rabi, siis üks asi, mis teile meenuks,
oleks teine loomine.
Kui vaadata näiteks Sakarja 12:1-2,
siis kui seal räägitakse lunastusest,
siis sellest räägitakse kui taeva ja maa uuesti loomisest.
Stiilis, et saab olema uus taevas ja uus maa.
Loodetavasti tuleb tuttav ette?
Räägime sellest lähemalt, kui jõuame Ilmutuse raamatu lõppu.
Kuid me näeme siin salmis kirjeldust ühest rullraamatust,
mis alles siis, kui seda loetakse...
Millest me siin räägime?
Kui Jumal lõi taeva ja maa
nagu seda 1 Moosese 1. ptk.'s näeme,
siis Jumala Vaim liikus vete kohal
ja Jumal hakkas tegema midagi.
Ta ütles näiteks: "Saagu valgus!"
Hoolikamalt vaadates me näeme,
et Jumal rääkis ellu või olemisse 10 asja.
Ta ütles sõna ja need asjad said reaalsuseks.
Nii näeme ka Ilmutuse 5. peatükis,
et selleks, et Jumalariik saaks reaalsuseks siin maailmas
ja toimuks see muutus ja üleminek,
tuleb see rullraamat avada ja ette lugeda.
Ja kui neid sõnu siis välja räägitakse, saab see kõik ka sündima.
Kuid siin on üks probleem.
Vaatame Ilmutuse 5:2, kus on see võimas ingel, kes ütleb:
Kes on väärt avama seda raamatut ja lahti tegema selle pitsereid?”
Mis siis juhtub? Vaatame 3. salmi.
"Ning mitte ükski taevas ega maa peal ega maa all
ei suutnud avada raamatut ega vaadata sinna sisse."
Tahan, et näeksime siin midagi.
Kui selle tegemine jäetaks inimese hoolde -
ükskõik, millise,
siis ei leidu ühtegi inimest,
kes oleks väärt või vastaks tingimustele.
"Väärt olemine" võib tähendada ka tingimustele vastamist.
Pole kedagi, kes vastaks tingimustele või kellele saaks anda seda eesõigust
avada neid pitsereid ja tuua esile selle rullraamatu sõnum,
et kõik seal kirjapandu võiks saada reaalsuseks.
Ehk teisisõnu - meil inimestel endil pole mingit lootust
Jumalariik on meie haardest väljas.
Kui see sõltuks meist,
et tuleks Jumala troon kunagi maa peale
ja me ei saaks osa Tema tõest, õigusest, õigeksmõistmisest
plaanidest ja eesmärkidest.
Kuid mida me siin näeme?
Isegi, et ei taevas ega maa peal ega maa all
ei leidu kedagi, kes oleks väärt avama neid pitsereid ja lugema neid,
on siiski keegi, kes on.
Kes see on? Me kohe jõuame selleni.
Vaatame Ilmutuse 5:4.
Johannes kirjeldab siin oma kogemusi.
Mitte kogu kogudus ei ole veel seal taevariigis.
See on üks probleeme, mis puudutab Ilmutuse 4:1,
et arvatakse, et seal toimus usklike ülesvõtmine.
Ainus, keda siin raamatus - nii 4. kui 5. peatükis mainitakse,
on Johannes
ja need, kes elavad taevastes paikades
nagu need neli vaimset olendit, 24 vanemat ja teatud erilised inglid.
Kuid me ei näe seal kusagil Kristuse Ihu ehk kogudust.
Seal pole juttu neist suurtest rahvahulkadest
igast rahvusest, keelest ja hõimust.
Me ei näe seda Ilmutuse 4. ja 5. peatükis.
Nii et kui Johannes siis avastas, et pole kedagi -
isegi ei ühtki inglit ega ka seda võimast inglit;
mitte kedagi maa peal - ka varasemalt surnute seas;
mitte kedagi, kes oleks võimeline avama neid pitsereid
või vaatama sinna sisse,
siis mida ta tegi?
Vaatame Ilmutuse 5:4:
"Ma nutsin kibedasti, et kedagi ei leitud väärt olevat
avama seda raamatut ning vaatama sinna sisse."
Nii et kui me inimestena oleks omapäi, poleks meil mingit lootust.
Salm 5: "Siis üks vanemaist ütles mulle:
Ära nuta! Ennäe, lõvi...on võitnud."
Siin on öeldud "üks vanemaist" ehk me ei tea, kes neist.
Neid on kokku 24.
Kuid tänu sellele, mida kohe loeme ja see on vaid minu spekulatsioon,
võis selleks vanemaks olla Juuda.
Miks ma nii arvan?
Sest siin on öeldud:
"Ennäe, lõvi Juuda suguharust, Taaveti juur, tema on võitnud"
Miks ta mainib siin Taaveti juurt?
Väga lihtne.
Sest Taavet võrdub kuninga- või kuningriigiga.
Nii et see Juuda soost lõvi, kes räägib tegelikult Jeesusest,
pärineb Taaveti juurest.
Mida see tähendab? Seda, et ta on kuningriigi alus
ja seetõttu ka "võib Ta avada raamatu ja selle seitse pitserit!”
Tahan, et näeksite 5. salmi esimeses osas järgmist.
On üks rullraamat, mis on pitseeritud seitsme pitseriga
ja mida ükski inimene, ingel või muu loodud olend ei saa avada.
Seda saab teha vaid Juuda lõvi, kes pärineb Taaveti juurest - Jeesus.
Vaid Tema saab selle avada.
See aga ütleb meile seda,
et kogu lootus kogeda Jumalariiki, õigust, õiglust ja rahu
sõltub Jeesusest, meie Messiast.
Kui sa aga ei tunne Teda ega ole kogenud Teda;
kui sa pole huvitatud Tema tundmisest ja Temaga lähedane olemisest,
Tema järgimisest ja teenimisest,
siis sa oled nagu ülejäänud inimkond -
ilma lootuseta.
Sest Jeesus on ainus,
kes saab tuua Jumalariigi muutuse siia maailma
ja ka sinu ellu.
Vaatame edasi salmi 6.
"Ja ma nägin trooni
ja nelja olevuse ja vanemate keskel seismas Talle"
Meil on oluline mõista sõna "tall" tähendust.
On mitu erinevat piibellikku sõna, mida kasutada "talle" kirjeldamiseks.
See sõna siin on alati seotud paasapühade tallega.
Miks see oluline on?
See püüab öelda meile,
et see, mis muudab Jeesuse meie jaoks unikaalseks,
pole vaid see, et Ta on Jumala Poeg,
aga et see Jumala Poeg on ka Lunastaja
ehk Ta on keegi, kes on lunastanud.
Sest nagu öeldud - siinne sõna "tall" on alati seotud paasapühade tallega.
Paasapühad aga tähistavad lunastust.
Nii näeme me siin salmis
nii piibellikku kui teoloogilist seost Jumalariigi ja lunastuse vahel.
Kogemata lunastust ei koge me ka Jumalariiki.
Lunastuse kogemine toob kaasa Jumalariigi kogemise.
Salm 6: "Ja ma nägin trooni
ja nelja olevuse ja vanemate keskel seismas Talle,
kes oli otsekui tapetud"
Ehk see viitabki kui tapetud paasatallele.
"...kellel oli seitse sarve ja seitse silma"
Piiblis on sarved seotud päästega.
Miks ma nii ütlen?
Mäletate, rääkisin mõni saade tagasi trompetitest
ja sellest, et neid on kahte sorti.
Näeme trompeteid kohe Ilmutuse raamatu alguses.
Viitasin sellele, et kui Johannes tõmmati üles taevasse,
et saada see nägemus,
siis trompetid puhusid, otsekui andes midagi teada.
Tegu oli hõbetrompetitega,
millest võime lugeda 4 Moosese 10. ptk.'s.
Kuid on ka teist liiki trompeteid.
Selliseid, mis pole mitte hõbedast,
vaid mis on tehtud teatud looma sarvest.
Looma sarvest tehtud trompeteid nimetatakse šofariteks.
Sõna "šofar" lähtub aga heebreakeelsest sõnast
ja tähendab millegi parendamist.
Mitte vaid millegi paremaks muutmist,
aga ühe muutuse toomist,
et Jumala plaanid, eesmärgid ja loomus saaks esile tulla.
Nii on siin 6. salmis mainitud seitset sarve,
mis räägivad pääste kogemusest, mis viib täiuslikkuseni.
See on see, mille pääste esile toob.
Seetõttu ka, kui toimub usklike ülesvõtmine,
mida näeme mõne nädala pärast, kui oma õpingutes selleni jõuame,
siis see saab sündima looma sarve puhumise saatel,
mitte hõbetrompetite saatel.
Seda kuulutatakse jäära sarve puhumisega.
Miks?
Sest jäära sarv räägib
Jumala täiuslikust parendusest ja Jumalariigi muutusest me elus.
Ja mis selleks on? Jeesus.
Seetõttu ongi siin salmis sarv seotud Jeesusega.
6. salmi teine pool:
"...kellel oli seitse sarve ja seitse silma"
Silmad viitavad intelligentsusele ja seitse täiusele,
nii et Jumal teab kõike.
Seega see, kes lunastas,
ei teinud seda mingi üldise teadmise põhjal,
vaid Ta teadis kõike.
Ja lõpuks me näeme seal salmis ka Jumala seitset vaimu,
"kes on läkitatud kogu ilmamaale."
Salm 7: "Ja ta" - st Jeesust, Juuda võidukat lõvi,
kes pärineb Taaveti juurest.
Kes on see ohvritall.
Siin on öeldud: "Ja ta tuli
ning võttis raamatu troonil istuja paremast käest.
Kui ta oli võtnud raamatu" Mis siis juhtus?
"...siis need olevused ja need kakskümmend neli vanemat
heitsid maha Talle ette."
Millest see pilt räägib? Ülistusest.
Siin on oluline näha, et Tall tuleb taevase Isa ette,
mis ilmutab Tema jumalikku olemust.
Seda, et Ta on unikaalne.
Oleme varem rääkinud sellest, et Ta on üle kogu loodu.
Tema ise pole loodud.
Muide, Koloslastele 1 on öeldud,
et kõik on loodud Tema läbi ja Tema poole.
Ja nõnda, nagu Ta oli kõige esmaloodu Issand,
nõnda näeme siin, et Ta on võtmeks ka teisele loodule.
Mida me selle teise loodu all silmas peame?
Lunastust.
Nii et 24 vanemat ja 4 olendit langesid Talle ette maha
ja "igaühel oli käes kannel ja kuldkausid täis suitsutusrohte".
Peatume siin hetkeks.
Templi vaatenurgast on suitsutusrohud väga olulised.
Neil oli judaismis väga eriline tähendus.
Neid ohverdati pühas paigas.
Mitte kõik ei saanud minna ja oma suitsutusrohtusid ohverdama.
Vaid selleks määratud preester sai seda teha.
Me näeme nii siinses kirjakohas kui ka mujal Piiblis
tihedat seost nende suitsutusrohtude vahel,
mis tõusid meeldiva lõhnana Jumala poole
ja mille vahel veel? Loeme edasi.
Neil olid käes kuldkausid täis suitsutusrohte,
milleks olid pühade palved.
Tahan, et näeksite seda seost
taeva poole tõusvate suitsutusrohtude lõhna
ja usklike palvete vahel.
Mida see meile ütleb?
Seda, et peaksime olema väga hoolikad selle osas,
kuidas me palvetame.
Sest suitsutusrohud pidid olema Jumalale meelepärased.
Tahan, et mõistaksite midagi.
Kui vaadata 3 Moosese raamatut,
siis sellest teemast on juttu nii 10. kui 16. peatükis.
Kuid me näeme 10. ptk.'s kahte preestrit - Naadabit ja Abihut,
kes läksid kõige pühamasse paika ja ohverdasid Jumalale suitsutusrohtu.
Samas oli seal tegu ühe kummalise tulega
ja nende suitsutusrohu ohver polnud selline nagu Jumal oli käskinud
Nad tõid Jumalale seda, mida nemad tahtsid tuua.
Millega see aga lõppes?
Surmaga.
See peaks õpetama meile midagi
ja panema meid väga tõsiselt mõtlema selle üle,
kuidas me palvetame.
Nõnda nagu vale ohver sai tagasi lükatud
ja tõi kaasa surma,
nõnda on ka sellel kohutavad tagajärjed,
kui me ei palu õigeid palveid.
See on üks sõnumeid, mida siin näeme.
Salm 9.
Taaskord, see kõik puudutab Jumalariigi esile toomist.
Ja kui me räägime Jumalariigist, siis mis meile sellega meenub?
Ülistus.
Jumalariigi ja ülistuse vahel on oma side.
Nii et kui Jeesus - Jumala Tall, Juuda lõvi, Taaveti juurest lähtunu
tuleb ja hakkab avama seda raamatut, siis mis juhtub?
Ta hakkab ilmutama meile Jumalariiki.
Ja mida need 4 olendit ja 24 vanemat teevad?
Nad hakkavad ülistama.
Salm 9: "Ning nad laulsid uut laulu"
Sõna "uus" kirjeldab Jumalariiki ühel unikaalsel moel.
Miks ma nii ütlen?
Me näeme hiljem Ilmutuse raamatus,
kuidas Jumalariik on tulnud uue Jeruusalemma näol.
"Uue" Jeruusalemma näol.
Ühtlasi öeldakse Jumalariigi kohta, et seal saab kõik olema uus.
Tegeledes Jumalariigi lepinguga,
siis kui sa oled Jeesuse järgija ja oled võtnud omaks evangeeliumi,
siis seda peetakse uueks lepinguks.
Ja kuigi Uut Testamenti nimetatakse uueks lepinguks,
siis tegelikult on hoopis evangeelium uus leping
ja me näeme seda Jeremija 31. peatükis.
Seega, mis siin sünnib?
Vaatame uuesti 9. salmi.
Seal on öeldud, et nad laulsid Issanda ees uut laulu,
öeldes: Sina oled väärt võtma raamatu
ning avama selle pitserid,
sest sina olid tapetud
ning sina oled ostnud Jumalale oma verega"
See veri on võrdeline lunastusega.
Me peame saama lunastatud, et omada Jumalariigi lootust
ja et olla osa Jumalariigi rahvast.
Kes meid lunastas? Jeesus.
Ta ei muuda seda reaalsuseks ainuüksi meie jaoks,
aga Ta on ka Jumalariigi Issand.
Nii võtab Ta selle rullraamatu, avab selle ja hakkab lugema,
et Jumalariigi sündmused võiksid aset leida.
Mida siin öeldakse? Loeme edasi.
"...sina oled ostnud Jumalale oma verega inimesi
kõigist suguharudest ja keeltest ja rahvastest ja paganahõimudest"
Kellest ta siin räägib?
Usklike kogust.
Seetõttu need, kes väidavad,
et kogudust ei mainita enam peale Ilmutuse 1-2. peatükki,
siis seda on ometi mainitud siin.
Siin räägitakse sellest, mis saab sündima sündmuste raames,
mis toovad kaasa Jumalariigi rajamise maa peal.
Liikudes edasi 6. peatükki, siis me näeme selle teises osas,
kui oluline on usklike roll
näitamaks üles pühendumist Jumala asjadele.
Seda, et nad ei armasta oma elu, kuni surmani,
vaid nad armastavad Jumalariiki.
Me aeg on tänaseks läbi, kuid kohtume järgmine kord,
mil jätkame Ilmutuse raamatu 5. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas